ENDORF s.r.o., TRIEDA SNP 446/3, 040 11 KOŠICE

**ZMLUVA O ZABEZPEČENÍ VÝKONOV PRACOVNEJ ZDRAVOTNEJ SLUŽBY  
č. PZS\_2017/21**  
uzatvorená podľa ustanovení § 269 ods. 2 Obchodného zákonníka v znení neskorších predpisov

medzi:

**obchodné meno:**  ENDORF s.r.o.

**sídlo:** Trieda SNP 446/3, 040 11 Košice - Západ

**IČO:**  50 403 184

**DIČ:**  2120312436

**IČ DPH:**  nie je platcom DPH

**zápis:** Okresný súd Košice I. Odd. Sro, vl.č. 39501/V

**zastúpenie:** Mgr. Katarína Szilágyiová - konateľ

Richard Szilágyi - konateľ

**bankové spojenie:**  IBAN: SK2583300000002601033691,

SWIFT/BIC: FIOZSKBAXXX

**email:** pzs.katarina@gmail.com

**telefón:**  +421 907 912 579

(ďalej len: **„Poskytovateľ”**)  
  
a

obchodné meno:                «mandant\_obchodne\_meno»

sídlo:                         «mandant\_sidlo»

IČO: «mandant\_ICO»

DIČ:                        «mandant\_DIC»

IČ DPH:                   «mandant\_IC\_DPH»

zápis:                        «mandant\_zapis»

zástupenie:                    «mandant\_zastupenie»

email:                  «mandant\_email»

telefón:                    «mandant\_telefon»

(ďalej len: **„Objednávateľ”**)  
(ďalej len: **„Zmluvné strany”**)  
  
v nasledovnom znení:

**1. PREDMET ZMLUVY**

1.1 Poskytovateľ je oprávnený samostatne vykonávať činnosť pracovnej zdravotnej služby (vykonávať dohľad nad pracovnými podmienkami) podľa § 30a ods. 4 pism. c), d) zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov (ďalej aj „zákona“) na základe ohlásenia Úradu verejného zdravotníctva SR pre zamestnancov vykonávajúcich práce zaradené do kategórie 1 a 2.  
1.2 Poskytovateľ sa zaväzuje zabezpečiť v súlade s ustanovením § 30d ods. 1 písm. a) až d), písm. f), g), h) prvého bodu a písm. i) zákona č. 355/2007 Z. z. pre Objednávateľa jednotlivé výkony pracovnej zdravotnej služby a Objednávateľ sa zaväzuje za vykonávanie jednotlivých výkonov pracovnej zdravotnej služby uhradiť Poskytovateľovi dohodnutú odmenu.

**2. NÁPLŇ ČINNOSTI PRACOVNEJ ZDRAVOTNEJ SLUŽBY**

Poskytovateľ, podľa ustanovenia §30 ods. 1 písm. b) zákona, zabezpečí pre Objednávateľa ako zamestnávateľa vykonanie, pre Objednávateľa potrebných a ním objednaných výkonov pracovnej zdravotnej služby.   
  
Medzi každoročne povinné a Poskytovateľom fakturované výkony pracovnej služby patrí:  
a) školenie a poučenie Objednávateľa Poskytovateľom o výkonoch pracovnej zdravotnej služby potrebných v súlade s platnými právnymi predpismi,  
b) hodnotenie faktorov práce a pracovného prostredia a spôsobu vykonávania práce z hľadiska ich možného vplyvu na zdravie zamestnancov [§ 30 ods. 1 písm. h) zákona a vypracovanie dokumentu hodnotenie zdravotného rizika.   
  
Medzi výkony pracovnej zdravotnej služby poskytované Poskytovateľom na základe písomnej (stačí aj emailovej) objednávky Objednávateľa ďalej patria:

2.1 Dohľad nad pracovnými podmienkami   
a) zisťovanie expozície zamestnancov faktorom práce a pracovného prostredia a ich možné kombinované účinky na zdravie,   
b) hodnotenie zdravotných rizík, ktoré ohrozujú zdravie zamestnancov pri práci, a podieľanie sa na vypracovaní posudku o riziku pre zamestnávateľa, navrhovanie opatrení na zníženie alebo odstránenie rizika zamestnávateľovi,   
c) vypracovanie návrhov na zaradenie prác do kategórií z hľadiska zdravotných rizík,   
d) podpora prispôsobovania práce a pracovných podmienok zamestnancom z hľadiska ochrany zdravia, poskytovanie primeraného poradenstva zamestnávateľovi a zamestnancom pri  
1. plánovaní a organizácii práce a odpočinku zamestnancov vrátane usporiadania pracovísk a pracovných miest a spôsobu výkonu práce z hľadiska ochrany zdravia,   
2. ochrane zdravia pred nepriaznivým vplyvom faktorov práce a pracovného prostredia alebo technológií, ktoré sa používajú alebo plánujú používať,   
3. ochrane a kladnom ovplyvňovaní zdravia, hygiene, fyziológii práce, psychológii práce a ergonómii,   
e) účasť na vypracúvaní programov ochrany a podpory zdravia zamestnancov, na zlepšovaní pracovných podmienok a na vyhodnocovaní nových zariadení a technológií zo zdravotného hľadiska,

f) spolupráca pri poskytovaní informácií, vzdelávania a výchovy v oblasti ochrany a kladného ovplyvňovania zdravia, hygieny, fyziológie, psychológie práce a ergonómii.

**3. ODMENA ZA VYKONANIE PRACOVNEJ ZDRAVOTNEJ SLUŽBY**

3.1 Objednávateľ sa zaväzuje zaplatiť Poskytovateľovi za jednotlivé výkony pracovnej zdravotnej služby odmenu v zmysle tohto cenníka, za:

a) vypracovanie návrhov na zaradenie prác do kategórií z hľadiska zdravotných rizík, hodnotenie faktorov práce a pracovného prostredia a spôsobu vykonávania práce z hľadiska ich možného vplyvu na zdravie zamestnancov [§ 30 ods. 1 písm. h) zákona a vypracovanie dokumentu hodnotenie zdravotného rizika sumu «suma\_pzs» Eur/kvartálne;

b) spoluprácu pri poskytovaní informácií, vzdelávania a výchovy v oblasti ochrany a kladného ovplyvňovania zdravia, hygieny, fyziológie, psychológie práce a ergonómii sumu 15,00 Eur/hodina;  
c) vypracovanie posudku o riziku pre zamestnávateľa, navrhovanie opatrení na zníženie alebo odstránenie rizika zamestnávateľovi sumu 200,00 Eur;  
d) vypracovanie HACCP sumu 300,00 Eur;

e) vypracovanie prevádzkového poriadku v súlade s požadovanými právnymi predpismi, sumu 300,00 Eur.

3.2 Poskytovateľ vyúčtuje odmenu za jednotlivé výkony pracovnej zdravotnej služby Objednávateľovi faktúrou s lehotou splatnosti 14 dní odo dňa jej vystavenia Poskytovateľom.  
3.3 V prípade omeškania Objednávateľa s riadnou a včasnou úhradou odmeny je Poskytovateľ oprávnený účtovať Objednávateľovi zmluvnú pokutu vo výške 0,05% z dlžnej sumy za každý, aj začatý, deň omeškania.  
3.4 Zmluvné strany sa dohodli na tom, že Poskytovateľ je oprávnený zvýšiť výšku odmeny dohodnutú v zmysle tohto článku, ak dôjde k vzrastu cien na základe miery inflácie určenej príslušným indexom vydaným Štatistickým úradom Slovenskej republiky. V tomto prípade je poskytovateľ oprávnený zvýšiť výšku odmeny o skutočný nárast príslušného indexu vydaného Štatistickým úradom Slovenskej republiky.  
3.5 V prípade, ak v dôsledku zmien legislatívy vyvstane potreba vykonania výkonov nevymenovaných v článku 2 tejto zmluvy, bude odmena za výkon týchto výkonov Poskytovateľom dohodnutá zmluvnými stranami osobitne, dodatkom k tejto zmluve.

**4. DOBA TRVANIA ZMLUVY**

4.1 Zmluvné strany uzatvárajú túto zmluvu na dobu neurčitú.

**5. PRÁVA A POVINNOSTI POSKYTOVATEĽA**

5.1 Poskytovateľ sa zaväzuje samostatne vykonávať potrebné činnosti pracovnej zdravotnej služby v súlade s príslušnými ustanoveniami slovenského právneho poriadku.  
5.2 Poskytovateľ sa zaväzuje oznámiť Objednávateľovi akúkoľvek zmenu údajov uvedených v záhlaví tejto zmluvy týkajúcich sa Poskytovateľa.  
5.3 Poskytovateľ je povinný dodržiavať nestrannosť a presadzovať u Objednávateľa dodržiavanie právnych predpisov a ostatných predpisov na zaistenie bezpečnosti a ochrany zdravia pri práci.  
5.4 Poskytovateľ nenesie žiadnu právnu zodpovednosť, ako ani nezodpovedá za škodu, ktorá vznikla Objednávateľovi v dôsledku nerealizácie Poskytovateľom navrhnutých opatrení resp. opatrení vyplývajúcich z príslušných právnych predpisov, potreba realizácie, ktorých vyplynula z informácii poskytnutých Poskytovateľom v súvislosti s výkonom činností pracovnej zdravotnej služby ako ani za neobjednanie si potrebných výkonov pracovnej zdravotnej služby Objednávateľom a z toho vyplývajúcich porušení právnych predpisov.  
5.5 Poskytovateľ je od účinnosti zmluvy oprávnený spracúvať osobné údaje zamestnancov Objednávateľa v informačnom systéme Poskytovateľa § 30 ods. (1), písm. c) zákona 355/2007 o ochrane, podpore a rozvoji verejného zdravia. Objednávateľ osobné údaje zamestnancov poskytuje na základe § 14 písm. f) a §13 ods. (1) zákona 122/2013 o ochrane osobných údajov.

**6. PRÁVA A POVINNOSTI OBJEDNÁVATEĽA**

6.1 Objednávateľ sa zaväzuje poskytovať Poskytovateľovi všetku Poskytovateľom vyžiadanú súčinnosť na riadnu realizáciu predmetu tejto zmluvy, najmä včas, riadne a pravdivo ho informovať o skutočnostiach dôležitých pre riadny výkon niektorých činností pracovnej zdravotnej služby, obstarať a predložiť potrebné listiny (okrem listín, ktoré sú výsledkom činnosti Poskytovateľa podľa tejto zmluvy), zabezpečiť prítomnosť a účasť svojich zamestnancov v dohodnutých termínoch na jednotlivých miestach vykonávania niektorých činností pracovnej zdravotnej služby označených Poskytovateľom a umožniť Poskytovateľovi vstup a výkon niektorých činností pracovnej zdravotnej služby v objektoch vo vlastníctve alebo užívaní Objednávateľa, resp. v iných objektoch, v ktorých je potrebné vykonať niektoré činnosti pracovnej zdravotnej služby.  
6.2 Objednávateľ sa zaväzuje oznámiť Poskytovateľovi akúkoľvek zmenu údajov uvedených v záhlaví tejto zmluvy týkajúcich sa Objednávateľa.

**7. PLATNOSŤ A ÚČINNOSŤ**

7.1 Táto zmluva nadobúda platnosť a účinnosť dňom podpisu oboma zmluvnými stranami.

7.2 Tento zmluvný vzťah je možné ukončiť:

7.2.1 písomnou dohodou Zmluvných strán o ukončení tejto zmluvy ku dňu uvedenému v takejto dohode,

7.2.2 túto zmluvu môže vypovedať každá zo Zmluvných strán bez uvedenia dôvodu, výpovedná lehota je 2 mesačná a začína plynúť prvým dňom kalendárneho mesiaca nasledujúceho po mesiaci, v ktorom bola písomná výpoveď doručená druhej zmluvnej strane.

7.3 Zánikom tejto zmluvy nezaniká povinnosť zmluvných strán vysporiadať vzťahy, ktoré na základe tejto zmluvy vznikli.

**8. DÔVERNOSŤ INFORMÁCIÍ**

8.1. Zmluvné strany sa dohodli, že všetky skutočnosti, informácie a údaje, ktoré sú uvedené v tejto zmluve a ktoré budú uvedené v jej dodatkoch a prílohách a ktoré sa zmluvné strany dozvedeli v súvislosti s touto zmluvou, jej plnením a pred kontraktačnými rokovaniami s ňou súvisiacimi, sú dôvernými informáciami (ďalej len „Dôverné informácie“). Obidve Zmluvné strany sú povinné zachovávať mlčanlivosť o Dôverných informáciách, ibaže by z tejto zmluvy alebo z príslušných všeobecne záväzných právnych predpisov vyplývalo inak. Záväzok Zmluvných strán obsiahnutý v tomto článku nezaniká ani po ukončení platnosti a účinnosti tejto zmluvy.  
8.2. Zmluvné strany sa zaväzujú, že Dôverné informácie bez predchádzajúceho písomného súhlasu druhej zmluvnej strany nevyužijú pre seba a/alebo pre tretie osoby, neposkytnú tretím osobám a ani neumožnia prístup tretích osôb k Dôverným informáciám.  
8.3. Za porušenie povinnosti zachovávať mlčanlivosť o Dôverných informáciách podľa tohto článku tejto zmluvy sa nepokladá použitie potrebných Dôverných informácií v prípadoch súdnych, rozhodcovských, správnych alebo iných konaní vedených za účelom uplatňovania práv podľa tejto zmluvy a poskytnutie informácií Poskytovateľom podľa vyhlášky č. 292/2008 Z.z.

**9. DORUČOVANIE**

9.1. Pokiaľ nie je v tejto zmluve uvedené inak, všetky oznámenia, vyhlásenia, žiadosti, výzvy a iné úkony v súvislosti s touto zmluvou a jej plnením (ďalej len „Písomnosť“), musia byť urobené v písomnej forme a doručené na adresu druhej zmluvnej strany uvedenú v záhlaví tejto zmluvy, alebo na inú adresu, ktorú pre účely doručovania oznámi táto zmluvná strana. Písomnosť sa považuje za doručenú za nasledovných podmienok:

9.1.1. v prípade osobného doručovania odovzdaním Písomnosti oprávnenej osobe alebo inej osobe oprávnenej prijímať písomnosti za túto zmluvnú stranu a podpisom takej osoby na doručenke alebo kópii doručovanej Písomnosti,  
9.1.2. v prípade doručovania prostredníctvom poštového podniku oprávneného na poskytovanie poštových služieb podľa zákona č. 507/2001 Z. z. o poštových službách v znení neskorších predpisov doručením na adresu zmluvnej strany a v prípade doporučenej zásielky odovzdaním Písomnosti osobe oprávnenej prijímať písomnosti za túto zmluvnú stranu a podpisom takej osoby na doručenke alebo odmietnutím prevzatia Písomnosti takou osobou, najneskôr však uplynutím troch (3) dní odo dňa odovzdania Písomnosti poštovému podniku, a to bez ohľadu na úspešnosť doručenia.  
 **10. ZÁVEREČNÉ USTANOVENIA**

10.1. Túto zmluvu možno meniť a dopĺňať len vo forme písomných, datovaných a vzostupne očíslovaných dodatkov podpísaných oboma zmluvnými stranami a vyhotovených v počte vyhotovení tejto zmluvy.  
10.2. Práva a povinnosti výslovne neupravené v texte tejto zmluvy sa spravujú príslušnými ustanoveniami Obchodného zákonníka v platnom znení.  
10.3. Všetky spory, ktoré vyplývajú z tejto zmluvy, alebo sa týkajú jej porušenia, zrušenia alebo neplatnosti, budú riešené v súlade s platným právnym poriadkom Slovenskej republiky.  
10.4. Táto zmluva je uzatvorená v 2 rovnopisoch, z ktorých Poskytovateľ aj Objednávateľ obdržia po 1 vyhotovení.  
10.5. Zmluvné strany vyhlasujú, že si túto zmluvu pozorne prečítali, jej obsahu porozumeli a ten predstavuje ich skutočnú a slobodnú vôľu zbavenú akéhokoľvek omylu. Svoje prejavy vôle obsiahnuté v tejto zmluve zmluvné strany považujú za určité a zrozumiteľné, vyjadrené nie v tiesni a nie za nápadne nevýhodných podmienok.  
10.6. Zmluvným stranám nie je známa žiadna okolnosť, ktorá by spôsobovala neplatnosť niektorého z ustanovení tejto zmluvy. Zmluvné strany na znak svojho súhlasu s obsahom tejto zmluvy túto zmluvu podpísali.

V «miesto» dňa: «datum» V «miesto» dňa: «datum»  
 za Poskytovateľa: za Objednávateľa:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

ENDORF s.r.o. «mandant\_obchodne\_meno»

Mgr. Katarína Szilágyiová «mandant\_zastupenie»

konateľ konateľ